Lav et referat af nedenstående tekst:

Tekst:
7 døde marsvin ligger lige nu i Nordsøen Oceanariums fryser i Hirtshals, og flere er på vej. - Der kommer faktisk fem flere i dag fra Naturstyrelsen. De har også samlet nogle op, og de kommer også herind, siger havbiolog Annika Toth fra Nordsøen Oceanarium. Torsdag aften fandt tilfældige forbipasserende 9 døde marsvin på en kun to kilometer lang kyststrækning ved Skiveren syd for Skagen. Det store antal marsvin vækker opsigt. - Det er selvfølgelig usædvanligt, og det er også derfor, vi går ind i og prøver at finde ud af hvorfor? Det håber jeg, vi kan få svar på, når vi begynder at obducerer dem, siger dyrlæge Trine Hammer Jensen fra Aalborg Universitet. To af marsvinene på stranden var så forrådnede, at det ikke gav mening at undersøge dem. De resterende syv blev transporteret til Hirtshals og placeret i Nordsøen Oceanariums fryser. Det drejer sig om to unger, fire hunner og en enkel han. Nu skal de undersøges, for at man kan fastslå dødsårsagen. - Udfordringen ved de her dyr, vi finder ude i naturen, er, at de ofte er i forskellige forrådnelsesstadier. Og hvis de er i et meget fremskredent forrådnelsesstadie, så kan det være rigtig, rigtig svært. Men fordi det er så usædvanligt, så er vi selvfølgelig nødt til at finde ud af, hvad der er årsagen, siger dyrlæge Trine Hammer Jensen fra Aalborg Universitet. De mange døde marsvin skal efter planen obduceres den 13. juli.

Referat:
Mange døde marsvin er skyllet op på stranden syd for Skagen. Foreløbig er de samlet op og flyttet til Nordsøen Oceanarium i Hirtshals, hvor man skal forsøge at finde ud af, hvad de er døde af.